Pr. Prof. Vasile Gordon: ORA DE RELIGIE. Scopuri şi obiective în educaţia religioasă schema prelegerii – 1. Reintroducerea orei de religie în şcoli. Analiză retrospectivă, din punct de vedere istoric şi legislativ. (vezi la Pr. V. Gordon: „Religia în şcoală. Evaluare şi perspective”, în vol. Biserica şi şcoala, Edit. Christiana, Bucureşti, 2003, p. 136-15. Extras: - 1995: Legea Învăţământului nr. 84, art. 9: Planurile-cadru ale învăţământului primar, gimnazial, liceal şi profesional includ Religia ca disciplină şcolară, parte a trunchiului comun. Elevul, cu acordul părinţilor şi al tutorelui legal instituit, alege pentru studiu religia şi confesiunea; - 1997: Ordonanţa de Urgenţă nr. 36, pentru modificarea şi completarea Legii învăţământului nr. 84/1995, care la articolul 9, punctul 2, adaugă: La solicitarea scrisă a părinţilor sau a tutorelui legal instituit, elevul poate să nu frecventeze orele de religie. În acest caz, situaţia şcolară se încheie fără această disciplină. În mod similar se procedează şi pentru elevul căruia, din motive obiective, nu i s-au asigurat condiţiile pentru frecventarea orelor la această disciplină); - Situaţia orei de religie în ţările membre UE (este strâns legată de relaţia BisericăStat). Trei modele: FRANCEZ (al separaţiei radicale); ENGLEZ (al identificării totale; regina este, deodată, şefa Statului şi a Bisericii); GERMAN (al cooperării distincte; operează şi cooperarea şi separarea); în majoritatea statelor membre UE ora de religie este respectată; desigur, situaţia practică diferă (vezi Pr. C. Dragnea, Slujirea preotului în şcoală, Teză de doctorat, BFT – 2007). În Grecia, bunăoară, instruirea în religia ortodoxă este obligatorie. Educaţia religioasă face parte din programa şcolară la toate clasele şi face obiectul unui examen de absolvire. Până în anul 1988 era obligatorie predarea exclusivă a religiei ortodoxe în şcoli, ulterior fiind acceptate ore de religie şi pentru alte confesiuni. Există în prezent demersuri de relativizare a locului de cvasi-monopol al ortodoxiei în societatea greacă, prin sentinţele date de instanţele europene, care încearcă armonizarea drepturilor individului cu cele ale colectivităţii. 2. Scopurile şi obiectivele (Pr. prof. S. Şebu & prof. Monica şi Dorin Opriş, Metodica predării religiei, Edit. Reîntregirea, Alba Iulia, 2000, p. 41-50): - scopuri: informativ (vizează raţiunea), formativ (simţurile afective) şi educativ (conlucrarea primelor două, prin voinţă). Leg. cu obiectivele cognitive, afective şi voliţionale (docere, delectare, flectere); - Obiective: cadru (generale), de ex. „Cunoaşterea şi iubirea lui Dumnezeu, în vederea mântuirii sufletului); Ob. de referinţă (pe ani de studiu: la sfârşitul cl I, elevii vor ştii să…); Ob. operaţionale (pe lecţii: la sfârşitul lecţiei, elevii vor fi capabili să…); Teologic vorbind, toate scopurile şi obiectivele vizează mântuirea (= desăvârşirea), cf. Ef 4, 13: „… vom ajunge la unitatea credinţei şi a cunoaşterii Fiului lui Dumnezeu, la starea bărbatului desăvârşit”. Altfel spus: formarea caracterului moral creştin (Pr. D. Călugăr, Caracterul religios moral-creştin, Sibiu, 1955 - teză de doctorat). - Conceptul de „inteligenţă emoţională” (EQ – Emotional quotient) – versus IQ (Intelligence quotient); Vezi Daniel Goleman, Inteligenţa emoţională, trad. Irina Nistor, 2 Curtea Veche, Bucureşti 2005 (ed. A II-a, 432 p.) şi Maurice J. Elias & colectiv, Inteligenţa emoţională în educaţia copiilor, trad. Andreea R. Lutic, Ed. Curtea Veche, 2007, 302p.). IQ – vizează gradul de inteligenţă al raţiunii, în general; EQ – gradul de inteligenţă al raţiunii luminate de credinţă; IQ – în relaţie cu creierul raţional; EQ – în rel. cu creierul emoţional. Emoţiile (simţămintele) sfinte şi curate favorizează o minte limpede, un grad de inteligenţă superior, decizii ce favorizează succesul de durată (v. dreapta socotinţă – cea mai lăudată virtute de către Sf. Părinţi). Câteva repere: - simţurile influenţează deciziile minţii, întrucât primul impuls este al inimii, nu al minţii; - vorbim de „inimă” şi în sens metafizic, nu doar în sens fiziologic (Mat 11:29: „Învăţaţi-vă de la Mine, că sunt blând şi smerit cu inima...; Mat. 15, 19: „Din inimă ies gândurile rele, ucideri, adultere, desfrânări, furtişaguri, mărturii mincinoase, hule...”; IPt 3, 4: „Omul cel tainic al inimii...”; chiar în VT: Ps 50 („Inimă curată zideşte...”); Iez. 36, 26: „Vă voi da inimă nouă şi duh nou vă voi da; voi lua din trupul vostru inima cea de piatră şi vă voi da inimă de carne...”). - rugăciunea uneşte inima cu mintea; coboară mintea în inimă (nu invers!); mintea coborâtă în inimă nu-L mai întâlneşte pe Dumnezeu cu ajutorul minţii, cu prin simţirea prezenţei Lui. - cultivarea inteligenţei emoţionale prin Sf. Liturghie, Spovedanie, Împărtăşanie, rugăciune etc. 3. Principii, metode, mijloace. Definiţii şi delimitări . Din examinările studenţilor la Catehetică şi Metodica predării religiei, precum şi a candidaţilor înscrişi pentru titularizare, definitivat şi gradul II, ne-am dat seama că mulţi dintre ei confundă adesea principiile cu metodele, formele şi mijloacele didactice. De aceea, socotim necesar să le definim acum, deodată cu nominalizarea lor, fie şi parţială: • principiile didactice sunt norme după care se orientează activitatea educatorului . Sau, după o definiţie mai cuprinzătoare, sunt norme generale şi fundamentale care orientează activitatea de însuşire a cunoştinţelor, de formare a priceperilor şi deprinderilor la elevi1. Trebuie să mai facem o delimitare utilă: literatura de specialitate face distincţie între "principiile pedagogie", în general, şi "principiile didactice". Astfel, în timp ce principiile pedagogice reprezintă norme cu valoare strategică şi operaţională, care vizează nivelul proiectării general e, având ca scop optimizarea procesului de învăţământ în ansamblul dimensiunilor sale, principiile didactice au în vedere eficienţa actului didactic în relaţia directă profesor-elev, prin acţiuni concrete de predare-învăţare-evaluare2. Etimologic, cuvântul "principiu" înseamnă "început" (lat. principium-ii)3. Bunăoară, ediţia latină a Bibliei, Vulgata, utilizează acest termen chiar în primul verset al ei: In principio Deus creavit caelum et terram... (Facere 1, 1). Termenul apare, de asemenea, la începutul Evangheliei după Ioan: In principio erat Verbum et Verbum erat apud Deum et Deus erat Verbum... (Ioan 1, 1). • metodele didactice/de învăţământ reprezintă un ansamblu de procedee şi căi menite să sprijine realizarea obiectivelor pedagogice. Etimologic, cuvântul "metodă", provenit din limba greacă, este compus din meta = spre, către şi οδος = cale. Taxonomia metodicii predării-învăţării ţine seama, în principal, de 1 2 Constantin POSTELNICU, Fundamente ale didacticii şcolare, Edit. "Aramis", Bucureşti, 2000. Sorin CRISTEA, Dicţionar de pedagogie, Grupul editorial "Litera", Chişinău-Bucureşti, 2000, p. 298. 3 La rândul lui, principium este direct legat de princeps, compus din primus (= primul) + capio (= a lua, a prinde, a apuca, a alege ); vezi Gh. GUŢU, Dicţionar latin român, Edit. Ştiinţifică şi Enciclopedică, Bucureşti, 1983. 3 două criterii: a. Demersul logic care ţinteşte asimilarea (cu metodele: inductivă, deductivă, analitică, sintetică, genetică); b. Izvorul principal al învăţării (metode de comunicare orală: expozitive şi interogative; metode de comunicare scrisă; metode de cunoaştere a realităţii religioase; metode fundamentate pe acţiune)4. Formele ... sunt o altă denumire a metodelor, utilizată de către unii cateheţi 5. Practic, când spunem "forme" înţelegem "metode" şi invers. Mijloacele didactice reprezintă instrumentarul auxiliar care facilitează transmiterea şi asimilarea cunoştinţelor, deodată cu înregistrarea şi evaluarea rezultatelor obţinute. Dăm câteva exemple: textul biblic, icoana, harta, casetele audio-video, calculatorul etc. • • 4. FACTORI implicaţi în educaţia religioasă: Familia, Biserica, Şcoala; părinţii, preoţii, profesorii, elevii… (Pr. V. Gordon, Introducere în Catehetica Ortodoxă, Edit. Sophia, Bucureşti, 2004, p. 129-163). - Între factorii direct responsabili pentru reuşita orei de religie se numără şi preoţii de la parohii. Ce pot face? Pe lângă faptul cu unii au predat Religia până la numirea titularilor, iar alţii predau în continuare, fie şi doar cu statutul de suplinitori, au câteva pârghii speciale de înrâurire asupra elevilor, părinţilor şi chiar profesorilor. Pot, bunăoară, cu tactul necesar, desigur, să-i convingă pe părinţii şi elevii care refuză iniţial această disciplină, s-o accepte, arătându-le avantajele ei duhovniceşti. Cea mai bună conlucrare pot şi trebuie s-o aibă, însă, cu profesorii de Religie, în special cu cei din şcolile care se află teritorial din raza parohiei. Dacă profesorul îl solicită pentru sfeştanie în şcoală, sau pentru a primi copiii la spovedanie şi împărtăşanie, preotul trebuie să manifeste întreaga disponibilitate. Iar dacă profesorul de Religie nu-l solicită, poate avea el aceste iniţiative. Mai mult, îl poate ajuta pe tânărul profesor cu anumite materiale, ca de ex. icoane pentru clase, anumite cărţi şi reviste pentru o mai bună informare (fie şi sub formă de împrumut) etc. Informarea poate fi, de altfel, reciproc-benefică: preotul îi lămureşte profesorului începător anumite neclarităţi, profesorul poate, la rândul său, să-l informeze pe preot asupra unor noi apariţii editoriale din domeniul său, care este comun în mare măsură. În acelaşi timp, după cum profesorul de Religie trebuie să-i îndemne la clasă pe copii să frecventeze biserica, aşa preotul poate în biserică să-i îndemne pe copii (direct, sau prin părinţii şi bunicii lor) să nu lipsească de la ora de Religie. De mare utilitate, pentru ambele misiuni, pot fi convorbirile periodice dintre preot şi profesori, în vederea unei strategii comune de educaţie religioasă. Cea mai fericită situaţie este aceea în care preotul este duhovnicul profesorului e religie. - importanţa parteneriatelor în educaţie şi recuperări educaţionale; implementarea legii 272/2004, privind protecţia şi promovarea drepturilor copilului. Responsabilitatea revine colectivităţii locale (art. 5.3), alcătuită din: Biserică, Şcoală, Poliţie, Servicii medicale, Administraţia publică locală, Servicii judeţene. (Art. 03 (1) Autorităţile administraţiei publice locale au obligaţia de a implica colectivitatea locala in procesul de identificare a nevoilor comunităţii si de soluţionare la nivel local a problemelor sociale care privesc copiii. 4 Pr. prof. dr. Sebastian ŞEBU, prof. Monica OPRIŞ şi prof. Dorin OPRIŞ, Metodica predării religiei, Editura "Reîntregirea", Alba Iulia, 2000, p. 63-152. 5 A se vedea, spre exemplu, Pr. prof. Dumitru CĂLUGĂR, Catehetica, Manual pentru Institutele Teologice, Editura Institutului Biblic şi de Misiune al Bisericii Ortodoxe Române, Bucureşti, 1976, p. 173-187. Părintele autor vorbeşte în acelaşi capitol şi despre "metode" şi despre "forme". Sub această ultimă denumire, p. c. sa menţionează: forma narativă-expozitivă (sau monologică) şi forma întrebătoare, dialogică (sau interogativă ), ibidem, p. 183-184. 4 (2) In acest scop pot fi create structuri comunitare consultative cuprinzând, dar fără a se limita, oameni de afaceri locali, preoţi, cadre didactice, medici, consilieri locali, poliţişti ) Seminariile comune şi importanţa lor; - importanţa cabinetelor de consiliere duhovnicească din şcoli – expresie a drepturilor şi obligaţiilor privind parteneriatele educaţionale; 5. Precizări etimologice: 1. „Profesor”: lat. professor-oris înseamnă, ca prim înţeles, martor, căci pro + for, fari, de unde provine, se traduc prin a spune ceva înaintea cuiva, a depune mărturie; 2. "Elev", intrat în vocabularul nostru prin filieră franceză (élève = elev, élever = a ridica), provine din lat. "elevare", care înseamnă a ridica de la pământ, a înălţa dintr-o stare. 3. „Educaţie”: educo, înseamnă, originar, “a scoate din...”, “a ridica...; 4. “Caracter”, vine de la grecescul “Carakthr”, care înseamnă încrustătură, adâncitură sculptată, formă dăltuită, amprentă pe o monedă etc. * 5. Implicaţii actuale, potrivit situaţiilor concrete din localităţi, şcoli etc. Mărturii concrete ale cursanţilor. 